Gottlieb Wilhelm Frantzen
Gottlieb Wilhelm Frantzen (12. veebruar/24. veebruar 1826 Pärnu – 1903) oli Eesti vaimulik ja kooliõpetaja. Ta õppis Pärnu progümnaasiumis. Tartu Ülikoolis õppis ta aastatel 1844–1849 majandust ja usuteadust. Prooviaastal oli ta aastatel 1851–1852 Pärnu Eliisabeti koguduses Ernst Wilhelm Woldemar Schultzi juures. Ordineeriti 4. märtsil/16. märtsil 1852 Riias õpetajaks. Oli aastatel 1852–1855 Tartu, Pärnu ja Viljandi praostkonna vikaarõpetaja. Aastatel 1856–1857 (introdutseeriti 23. märtsil/4. aprillil 1856) oli Tõstamaa Maarja koguduse õpetaja. Aastatel 1857–1870 (introdutseeriti 1. septembril/13. septembril 1857) oli Karula koguduse õpetaja. Aastatel 1870–1886 oli ta õpetajaks Tartu kreiskoolis, hilisemas Tartu reaalkoolis. Tartus olles pidas ta ka Tartu Maarja koguduses vikaarõpetaja ametit.